Identifikácia bariér na vysokých školách v SR
Národný prieskum medzi študentmi a zamestnancami vysokých škôl
Univerzita Komenského v Bratislave, Centrum podpory študentov so špecifickými potrebami
Ministerstvo školstva, výskumu, vývoja a mládeže SR 

Text na webovú stránku v slovenskom jazyku – zamestnanci 

Milé kolegyne, milí kolegovia,

pozývame Vás na zapojenie sa do národného prieskumu zameraného na identifikáciu informačných a fyzických bariér vo vysokoškolskom prostredí.

Anonymný dotazník je určený zamestnancom vysokých škôl. Zaujímajú nás Vaše skúsenosti s prekážkami, s ktorými sa stretávate pri prístupe k informáciám a službám, pri výkone pracovných činností, ako aj pri využívaní priestorov a ďalších súčastí vysokoškolského prostredia.

Dotazník je možné vyplniť od 7. do 23. októbra 2026 a jeho vyplnenie trvá približne 25 minút.

Vaše skúsenosti nám pomôžu lepšie identifikovať existujúce bariéry a navrhnúť opatrenia pre prístupnejšie vysokoškolské prostredie pre všetkých.

Dotazník v slovenskom jazyku nájdete na tomto odkaze: Identifikácia bariér na vysokých školách – dotazník pre zamestnancov – SK verzia 

Bližšie informácie o prieskume nájdete na webovej stránke projektu: Identifikácia a analýza bariér na vysokých školách v SR 

Prieskum realizuje Centrum podpory študentov so špecifickými potrebami Univerzity Komenského v Bratislave v rámci projektu 2.12. Podporné opatrenia (podprojekt vysoké školy) Ministerstva školstva, výskumu, vývoja a mládeže SR.

Ďakujeme za Váš čas a ochotu podeliť sa o svoje skúsenosti.

Milé kolegyne, milí kolegovia,
zapojte sa do národného prieskumu zameraného na informačné a fyzické bariéry vo vysokoškolskom prostredí. Anonymný dotazník je určený pre všetkých zamestnancov. 
Vaše skúsenosti môžu pomôcť pri vytváraní prístupnejšieho a inkluzívnejšieho vysokoškolského prostredia pre všetkých.
Dotazník môžete vyplniť od 7. do 23. októbra 2026.
Odkaz na dotazník pre zamestnancov: Identifikácia bariér na vysokých školách – dotazník pre zamestnancov – SK verzia



Web projektu: Identifikácia a analýza bariér na vysokých školách v SR
Kontakt: cezap_ibon@uniba.sk
